רץ ברשת: מה קרה לעידו?
ככה עושים קליפ ויראלי: רועי כפרי, טל טירנגל ווניה היימן בסרטון חדש והזוי, כמיטב המסורת שלהם
ויטה קיירספורסם: 01.07.12 , 12:39
רועי כפרי, האיש שעומד מאחורי סדרת המתח "חתולונובלה" וחצי מצוות "ניצה ולחם", חבר לגבר שמן עם משקפיים, טל טירנגל (תירס סקסואל), ויחד הם יצרו סרטון שיגרום גם לכם לשיר על עידו. קסמו של השיר, שהוא גם קסמו של כפרי, הוא שלא כל כך ברור איפה מתחילה הרצינות ואיפה ההומור. השיר מדבר על מערכת יחסים סבוכה בין אם, לבנה, לאביו, ומציג סיטואציה שרוב הפסיכולוגים ודאי נתקלו בה בעבר. יחד עם זאת, הדיאלוג פשטני, כמעט ילדותי, וכפרי לובש שמלה.
השיר זכה לקליפ הראוי לו, אותו ביים וניה היימן. כפרי והימן כבר עבדו יחד כשיצרו את הפרסומת הוויראלית לפפסי מקס. הסרטון החדש נשמע מעולה, נראה מעולה ואנחנו מרגישים שכבר אפשר לסלוח להיימן על מערכון ל"ג בעומר שהוא ביים לארץ נהדרת.
"טל ואני יושבים מידי שבוע אצלי במרפסת עם גיטרה, ולאט לאט נרקמים להם שירים'', מספר כפרי. ''החלטנו שנתחיל פרויקט בשם שירי מרפסת. 'כן ניגשתי לעידו' הוא השיר הראשון שהקלטנו. וניה שמע את השיר והוא זה שדחף לעשות לו קליפ, ושנינו ביימנו אותו בהפקתו של נתן שוטנפלס. למילים אין קשר לאף מציאות, הוא פרי דמיוננו. ממש חוסר אחריות".
כן ניגשתי לעידו